** ھشتی **
تو ھما اِنت رپتگ ئے من نشتگاں شر جیڑتہ
جیڑتگ من کائینات ءِ سرجمیں بالاد ءِ گم
زندگی ءِ ھر وڑیں چکاس زُرتگ کُوپگاں
وڑ وڑیں دارو ءُ درمان پہ وتارا چار اِتگ
دل ھما شیدا اِنت پہ تو دل ھما دیوانگیں
بس گُشئے اے زندگی ءِ رنگ ءُ دانگ مٹ اِتگ
بس گُشئے اے موسمانی تَر ءُ مان تَرّاں پدا
چو ھما بیدام ءِ درچکاں من تی لوگے ساھگ ءَِ
ھر سَبا کہ تاک ریچاں تو منی تاکاں چِن ئے
چو ھما گوگا ءِ داب ءَ گِر بنداں روچ ءُ شَپ
کئے منا بند ءِ گورا دنت کئے بہ جنت چِڑءُدّمے
بیگاہ ءَ مُرگانی ھمرا باں رواں چہ میتگ ءَ
ءُ شپ ءَ واتر بیاں گوں تی زھیر ءُ ترانگاں
مھتلیں اے زندگی پہ ھشتی ءُ چھاری ءَ
تی زہیراں چُک وتی دیریں جت ءُ مُلا کُتاں
نِشتگاں ھیراناں چاراں من گوں پھکیں نیت ءَ
وھد اگاں بلّی بدل بیت ماہ ءُ موسم مَٹ باں
زندگی روچ ءِ ترا من سَدکاں بُنڈئے دیاں
ِعارف شھم